Πόπλιος Λικίνιος Κράσσος Δίβες Μουκιανός

Ο **Πόπλιος Λικίνιος Κράσος Ντίβες Μουκιανός**, λατιν.: *Publius Licinius Crassus Dives Mucianus* (π. 180 π.Χ. - 130 π.Χ.)  ήταν ο φυσικός γιος του Ποπλίου Μουκίου Σκαιβόλα και της Λικινίας, και αδελφός του Ποπλίου Μουκίου Σκαιβόλα. Υιοθετήθηκε σε άγνωστη ημερομηνία από τον Πόπλιο Λικίνιο Κράσσο (ύπατο το 171 π.Χ.), τον αδελφό της μητέρας του, ή (αν και απίθανο) από έναν γιο του υπάτου του 205 π.Χ., τον Πόπλιο Λικίνο Κράσσος Ντίβες (dives = πλούσιος)

## Σταδιοδρομία
Ο Μουκιανός έγινε μέγιστος αρχιερέας (Pontifex Maximus) το 132 π.Χ. μετά το τέλοςτου εξορισμένου αρχιερέα Ποπλίου Κορνηλίου Σκιπίωνα Νασίκα Σεραπίωνα. Το 131 π.Χ. εκλέχθηκε ύπατος μαζί με τον Λεύκιο Βαλέριο Φλάκκο, τον ιερέα του Άρη (Flamen Martialis). Ο Μουκιανός απαγόρευσε στον συνάδελφό του να πολεμήσει εναντίον του Αριστόνικου και του έβαλε πρόστιμο, επειδή παραμέλεισε τα ιερά του καθήκοντα. Ο λαός ανέστειλε το πρόστιμο, αλλά επιθυμούσε τον Φλάκκο να υποταχθεί στον θρησκευτικό του ανώτερο. Ωστόσο ο Μουκιανός πήγε να πολεμήσει τον Αριστόνικο, ο οποίος είχε καταλάβει το βασίλειο της Περγάμου, αφότου είχε δοθεί στη Ρώμη με τη διαθήκη του Αττάλου Γ΄ . Ήταν ο πρώτος μέγιστος αρχιερέας που εγκατέλειψε την Ιταλία εθελοντικά (ενώ ο Σκιπίων Νασίκα Σεραπίων είχε αποσταλεί από την Ιταλία με εντολή της Συγκλήτου). Ο Κράσσος Μουκιανός ηττήθηκε από τον Αριστόνικο, και ενώ υποχωρούσε, τον πρόλαβε ο εχθρός και τον μαχαίρωσε θανάσιμα. Σύμφωνα με μια πηγή  αρνήθηκε σκόπιμα να αποκαλύψει την ταυτότητά του, για να αποφύγει την ταπείνωση τού να συλληφθεί ζωντανός.

Σύμφωνα με τους αρχαίους ιστορικούς, ήταν ένας πλούσιος, καλλιεργημένος άνθρωπος που μιλούσε με επιρροή διάφορες ελληνικές διαλέκτους. Αυτός και ο αδελφός του υποστήριξαν τις πολιτικές και οικονομικές μεταρρυθμίσεις και ως τέτοιοι, ήταν σταθεροί υποστηρικτές του Τιβέριου Σεμπρώνιου Γράκχου (δολοφονήθηκε το 133 π.Χ.), ο οποίος ήταν νυμφευμένος με την ανιψιά της γυναίκας του, μια άλλη Κλαυδία. Ο Κράσσος Μουκιανός αργότερα κανόνισε τον γάμο της μικρότερης κόρης του με τον μικρότερο αδελφό του Τιβερίου Σεμπρώνιου, τον Γάιο Σεμρπόνιο.

## Οικογένεια
Ο Πόπλιος Λικίνιος Κράσσος Μουκιανός ήταν γιος του Πόπλιαου Μουκίου Σκαιβόλα και της Λικινίας, αδελφής του Πόπλιου Λικίνιου Κράσσου, υπάτου του 171 π.Χ. Ο εκ πατρός θείος του Κόιντος Μούκιος Σκαιβόλα, ήταν ύπατος το 174 π.Χ. Ο μεγαλύτερος αδελφός του, ο Πόπλιος Μούκιος Σκαιβόλα, έγινε ύπατος το 133 π.Χ. Έτσι, ο Π. Λ. Κράσσος Μουκιανός ήταν συγγενής με αρκετούς υπάτους. Ο εκ πατρός πάππος Κόιντος Μούκιος Σκαιβολα, ήταν πραίτωρ το 215 π.Χ., αλλά αρρώστησε και απεβίωσε πριν μπορέσει να εκλεγεί για την υπατεία.

Ο Κράσσος Μουκιανός γεννήθηκε πιθανότατα γύρω στο 180 π.Χ. Η ημερομηνία υιοθεσίας του είναι άγνωστη. Νυμφεύτηκε την Κλοδία, (πιθανότατα αδελφή του Αππίου Κλαύδιου Πούλχερ, υπάτου του 143 π.Χ., τιμητή (censor) και πρώτου της Συγκλήτου το 136 π.Χ.). Είχε μαζί της πολλά παιδιά, από τα οποία τουλάχιστον ένας γιος και δύο κόρες επέζησαν αυτού. Η μικρότερη κόρη του, Λικινία, ήταν σύζυγος του Γάιου Σεμπρώνιου Γράκχου, του υποψήφιου μεταρρυθμιστή που απεβίωσε το 121 π.Χ.

Ένας εξάδελφός του ήταν ο Κόιντος Μούκιος Σκαιβόλα Άουγκουρ, ύπατος το 117 π.Χ. και φίλος, προστάτης και διδάσκαλος του Κικέρωνα. Ανιψιός του Κράσου Μουκιανού ήταν ο ρήτωρ και νομικός Κόιντος Μούκιος Σκαιβόλα Πόντιφεξ, γιος του Ποπλίου Μουκίου Σκαιβόλα. Και οι δύο συγγενείς του απεβίωσαν ή σκοτώθηκαν κατά τη διάρκεια του Συμμαχικού Πολέμου.

Το Γένος των Μουκίων κέρδισε αρκετές υπατικές θέσεις μεταξύ 175 π.Χ. και 95 π.Χ., συμπεριλαμβανομένων τουλάχιστον τρεις υπάτους που έγιναν μέγιστοι αρχιερείς (pontifex maximus, συμπεριλαμβανομένου του Κράσου Μουκιανού που υιοθετήθηκε).

## Δείτε επίσης
* Γένος Λικινίων
* Γένος Μουκίων

## Παραπομπές


Κατηγορία:Ρωμαίοι ύπατοι του 2ου αιώνα π.Χ.